מ.כ מכבי קריית גת

מועדון כדורסל מכבי קריית גת (בשמה הרשמי: א.ס אשקלון/קריית גת) היא קבוצת כדורסל ישראלית מהערים קריית גת ואשקלון. הישג השיא של הקבוצה הוא זכייה באליפות הליגה הלאומית בכדורסל בעונת 2014/2015.

בעבר התקיימה עצמאית כמכבי קריית גת במשך 15 שנה, התפרקה והוקמה מחדש בשנת 2024 לאחר שרכשה את זכויות הניהול של א.ס אשקלון. כיום משחקת בליגה הלאומית.

 היסטוריה 
הפועל קריית גת
קריית-גת, בגלגוליה השונים (הפועל קריית גת ולאחר מכן מכבי דרום/מכבי קריית גת), הייתה קיימת מאז שנות ה-70. ב־25 במרץ 1984 הבטיחה הקבוצה, אז הפועל עירוני קריית־גת, את העפלתה ההיסטורית לליגה הבכירה על חשבון השנייה, הפועל ירושלים, לאחר שהביסה 77:115 את הפועל נען, עם 45 נקודות של יהודה לוי.

עונה אחת לאחר מכן, קריית-גת סיימה עם מאזן 21:1 ונשרה שוב לליגת המשנה. הניצחון ההיסטורי בליגה הבכירה הושג לעיני 800 צופים, במחזור התשיעי של העונה, 105:113 (אחרי 54:54 במחצית) על הפועל חיפה של ג'ונתן דלזל וחיים זלוטיקמן. הזר המקומי, בוסטר, סיפק באותו משחק 42 נקודות ו־ 18 ריבאונדים.

בשנת 2000 התפרקה הקבוצה.

הקמת מכבי קריית גת מחדש
ממוזער|קדריק מייז (בלבן) קולע שלשה במשחק באולם אלון בקריית גת, 2017
קבוצת מכבי עירוני קריית גת הוקמה בשנת 2003 על ידי מיקי זוהר, לאחר שהקבוצה המקומית (שהייתה איחוד עם מכבי דרום תל אביב) התפרקה בשנת 2000. בסיום עונה אחת בלבד (2003/04) העפילה הקבוצה לליגה א'. בסיום עונת 2005/06 העפילה הקבוצה לליגה הארצית, אך כעבור שנתיים נשרה בחזרה לליגה א'. בסיום עונת 2009/10 העפילה בחזרה לליגה הארצית. באמצע עונת 2010/11 הוחתם המאמן רוני צוקרמן והקבוצה התמקמה בחלק העליון של הטבלה. בסיום עונת 2011/12 העפילה הקבוצה לליגה הלאומית, במקביל הגיעה הקבוצה עד לגמר גביע האיגוד והפסידה לקבוצת מכבי עירוני רעננה בסיכום שני מפגשים. בתחילת עונת 2012/13 אירחה הקבוצה לראשונה בתולדותיה במסגרת הסיבוב הראשון של גביע המדינה את קבוצת הפועל תל אביב והפסידה בתוצאה 96-89 לאחר הארכה. בחודש ינואר באותה עונה, נקלעה הקבוצה למאבקי תחתית והמאמן רוני צוקרמן הוחלף במאמן עידן פלדה. בסוף העונה ירדה לליגה הארצית. וכעבור עונה אחת סיימה הקבוצה במקום הראשון בליגה הארצית ושבה לליגה הלאומית.

הקבוצה אירחה באולם הספורט "אלון", המכיל 500 מקומות ישיבה. כמו כן, הפעיל המועדון מחלקת נוער ובה חמש קבוצות בליגות השונות.

ב-29 במאי 2015 עלתה הקבוצה לליגת העל בכדורסל לאחר ניצחון 2:3 בסדרת הגמר על אליצור קריית אתא.

בעונת 2016/2015 עם העלייה לליגה הראשונה מונה ליו"ר הקבוצה תומר יאמין ולמנכ"ל כפיר סויסה ואז עברה הקבוצה לארח את משחקי הבית שלה בהיכל הספורט העירוני באשקלון. באותה עונה הצליחה קריית גת להישאר בליגה הראשונה.

בסיום עונת 2017/2016 נשרה לליגה הלאומית בכדורסל לאחר שנתיים בליגת העל בכדורסל. ברם, בעונת 2018/2017 התמקמה בראשות הטבלה בליגה הלאומית ואף סיימה במקום הראשון והעפילה לרבע גמר פלייאוף הליגה.

פירוק שני
בעונת 2018/2017 העפילה לגמר הליגה לאחר עונה בה לא שולמו חלק ממשכורת השחקנים והצוות המקצועי, לאחר כשלושה חודשים ללא משכורות הודיעו שחקני הקבוצה על סכסוך עבודה ושביתה, אך בסופו של דבר הופיעו השחקנים לסדרת משחקי הפלייאוף תוך הבטחה שיקבלו את משכורתם, בסופו של דבר למרות אי קבלת המשכורות התייצבה הקבוצה למשחקי הפלייאוף בהם כאמור העפילה לגמר שבו הפסידה בסוויפ 3:0 להפועל באר שבע.

ב-16 ביולי 2018, התפרקה הקבוצה באופן רשמי לאחר שלא נרשמה לליגה, עקב קשיים כלכליים ולאחר שלא הצליחה להעמיד תקציב מינימלי לעונת 2019/2018 ולא שילמה את חובות הקבוצה לשחקנים.

סמל הקבוצה עד לאיחודה עם אשקלון|160px|
הקמה מחודשת
בעונת 2024/2025 מונה יחי ביטון ליו"ר הקבוצה, הקבוצה רכשה את זכויות הניהול של א.ס אשקלון לאחר שהאחרונה התאחדה עם אליצור "איתו" אשקלון והחלה לשחק בליגה הארצית, בסיום עונה זו סיימה במקום ה-2 בליגה והעפילה למשחקי הפלייאוף שם ניצחה ברבע הגמר 0-2 את מכבי באר יעקב ובחצי הגמר ניצחה 0-2 את מכבי מעלה אדומים, במשחק הראשון של סדרת הגמר ניצחה את מכבי אשדוד, אך בטרם הושלמה הסדרה עלתה לליגה הלאומית לאחר סיום העונה בשל מבצע עם כלביא.

תארים והישגים
גביע האיגוד:
גמר: 2012
ליגה לאומית:
אליפות: 2014/2015

 קישורים חיצוניים 

 מכבי קריית גת, ברשת החברתית טיקטוק
 מכבי קריית גת, ברשת החברתית אינסטגרם

הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קריית גת
קריית גת
קטגוריה:קריית גת: מועדוני ספורט
קטגוריה:קבוצות כדורסל ישראליות שהתפרקו